recursal/SuperWikiNEXT-32B huggingface dataset:
**மீரா நந்தா** என்பவர் அமெரிக்காவில் வாழும் இந்தியாவைச் சேர்ந்த கல்வியாளர் வரலாற்றாளர் பெண்மணி ஆவார். அறிவியல், மதம், தத்துவம் ஆகிய துறை நூல்களை எழுதியுள்ளார்.

கல்வித்தகுதி
------------

தில்லி இந்தியத் தொழில் நுட்பக் கழகத்தில் அறிவியல், மெய்யியல் ஆகியவற்றைக் கற்று ஆய்வுப் பட்டம் பெற்றார். 
மேலும் ரென்சேலர் பாலிடெக்னிக்கில் அறிவியலில் முனைவர் பட்டமும் பெற்றார்.

பணிகள்
------

2005-2007 ஆம் ஆண்டு காலத்தில் ஜான் டெம்பிள்டன் அறக்கட்டளையில் மதம், அறிவியல் ஆகியவற்றை ஆராயும் கல்வியாளராகவும், 2009 இல் ஜவகர்லால் நேரு பல்கலைக்கழகத்தில் அட்வான்சு ஆராய்ச்சியில் ஈடுபடும் பேராசிரியராகவும் பணியில் இருந்தார்
மதம் தொடர்பாகப் பல நூல்களை எழுதியுள்ளார். நவீன அறிவியலை பழமைச் சிந்தனைகளுடன் தொடர்புப் படுத்திக் காட்டும் இக்கால அரசியல் நிலைகளைச் சுட்டிக் காட்டி எழுதி வருகிறார்.

எழுதிய நூல்களில் சில
--------------------

* காவியில் அறிவியல்
* கடவுள் சந்தை
* மத உரிமைகளின் தவறுகள்
* இன்றைய ஆயுர்வேதம்

மேற்கோள்
--------

1. ↑
2. ↑  Reception of Darwinism in India (A talk by Professor Meera Nanda) பரணிடப்பட்டது 2015-02-10 at the வந்தவழி இயந்திரம், Indian Institute of Science
3. ↑  "Meera Nanda Posts and Profile". 2014-10-25 அன்று மூலம் பரணிடப்பட்டது. 2016-10-09 அன்று பார்க்கப்பட்டது.
4. ↑  Meera Nanda Profile பரணிடப்பட்டது 2012-06-29 at the வந்தவழி இயந்திரம் Three Essays.
5. ↑  Ranjit Hoskote (21 November 2006). "In defence of secularism". தி இந்து. Archived from the original on 29 அக்டோபர் 2013. .
6. ↑
தாவண்கரேயில் நெல் வயல்
மேற்கு வங்காளத்தில் நெல் வயல்
**நெல் வயல்** என்பது நீர் அதிகம் தேவைப்படுகின்ற பயிர் வளரக்கூடிய நிலப்பகுதியாகும்.குறைந்தபட்சம் 50 செ.மீ (20 அங்குலம்) நீருடன் (ஈரப்பதத்துடன்) வளரக்கூடியது. தற்போதுள்ள சீனாவின் யாங்சீ ஆற்றின் தென் பகுதியில் 8,200-13,500 ஆண்டுகளுக்கு முன்னரே காட்டு நெல் வளர்ப்பிலிருந்து அனைத்து வகை குறிப்பாக இண்டிகா மற்றும் ஜபோனிக்கா நெல் சாகுபடியின் விளைவு என மரபு சார்ந்த சான்றுகள் காணப்படுகிறன. இருப்பினும் இண்டிகா வகை ஜபோனிக்கா வகையிலிருந்து வந்தது என்றாலும் சாகுபடி முறைகளில் மாற்றங்களைக் கொண்டுள்ளது. நெல் வயல்கள் கிழக்கு, தெற்கு மற்றும் தென் கிழக்கு ஆசியா போன்ற பகுதிகள் நெல் பயிர் செய்ய ஏற்றதாக உள்ளன. பள்ளதாக்குகள், சதுப்பு நிலங்கள் மற்றும் செங்குத்தான, சாய்வான மலைப்பகுதிகளிலும் பயிர்செய்யலாம். ஆனால் அப்பகுதிகளில் நீர், உழைப்பு, பொருட்களின் தேவை, நீர்ப்பாசன முறைகள் போன்றவை அதிகளவில் தேவைப்படும். இப்பகுதிகளில் வாழும் மக்கள் நெல் வயல்களில் காளைகள் மற்றும் எருமைகள் போன்ற விலங்குகளை பயன்படுத்துகின்றனர்.

20 ஆம் நூற்றாண்டின் போது விவசாய நிலங்களில் நெற்பயிரே ஆதிக்கம் கொண்டிருந்தது. தாய்லாந்து மலை வாழ் பழங்குடி மக்கள் தற்போதும் மேட்டு நில அரிசி என்று அழைக்கப்படும் வறண்ட மண் வகையை பயிரிடுகின்றனர். நெற் பயிர் ஆசியாவின் பெரும்பான்மையான பகுதிகளில் பயிர் செய்யப்படுகிறது. குறிப்பாக பங்களாதேஷ், சீனா, தைவான், இந்தியா, இந்தோனேசியா, ஈரான், ஜப்பான், வடகொரியா, தென்கொரியா, மலேசியா, மியான்மர், நேபாளம்,பாகிஸ்தான், பிலிப்பைன்ஸ், இலங்கை, தாய்லாந்து, வியட்நாம் மற்றும் லாவோஸ் பகுதிகள், ஐரோப்பா கண்டத்தில் வடக்கு இத்தாலி, பிரான்ஸில் காமர்கியூ, ஸ்பெய்னில் குறிப்பாக வாலனண்சியா நிலப் பகுதியில் உள்ள அல்புஃபெரா டி வாலனண்சியா கேடலோனியாவி எப்ரே ஆற்றின் டெல்டா பகுதி, அண்டலூசியாவில் உள்ள GUADALQUIVIR ஈர நிலப் பகுதி மற்றும் பிரேசிலின் கிழக்கு கடற்கரையோரம், ஹைட்டி ப்குதியில் அட்ரிபோனைட் பள்ளத்தாக்கு, கலிப்போர்னியா பகுதியில் ஸ்கரமென்டோ பள்ளத்தாக்கு மற்றும் சில பகுதிகளில்நெல் பயிராகின்றது.

நெல் என்ற வார்த்தை மலாய் சொல் PADDY,அரிசி ஆலை என்பதிலிருந்து பெறப்பட்டது.

### மேற்கோள்

1. ↑  Molina, J.; Sikora, M.; Garud, N.; Flowers, J. M.; Rubinstein, S.; Reynolds, A.; Huang, P.; Jackson, S.; Schaal, B. A.; Bustamante, C. D.; Boyko, A. R.; Purugganan, M. D. (2011). "Molecular evidence for a single evolutionary origin of domesticated rice". Proceedings of the National Academy of Sciences. 108 (20): 8351. PMC 3101000 Freely accessible. PubMed. doi:10.1073/pnas.1104686108.
2. ↑  Gross, B. L.; Zhao, Z. (2014). "Archaeological and genetic insights into the origins of domesticated rice". Proceedings of the National Academy of Sciences. 111 (17): 6190. PMC 4035933 Freely accessible. PubMed. doi:10.1073/pnas.1308942110.
3. ↑  Huke, R.E.; Huke (17 March 2013). "A Brief History of Rice". From the publication Rice: Then and Now, International Rice Research Institute, 1990. Guide to Thailand. Archived from the original on 17 March 2013. Retrieved 17 March 2013. "In Southeast Asia, by contrast, rice was originally produced under dryland conditions in the uplands, and only recently did it come to occupy the vast river deltas." |first2= missing |last2= in Authors list (help)
4. ↑  "Riz de Camargue, Silo de Tourtoulen, Riz blanc de Camargue, Riz et céréales de Camargue". Riz-camargue.com. Retrieved 25 April 2013
5. ↑  "paddy". Merriam Webster. Retrieved 15 July 2007
**இலங்கை முற்போக்கு எழுத்தாளர் சங்கம்** என்பது சோசலிச, மார்க்சிய வேலைத்திட்டத்தினடிப்படையில் இலங்கை எழுத்தாளர்களை நிறுவனப்படுத்தும் நோக்குடன் உருவான அமைப்பே ஆகும். இவ்வமைப்பும் இயக்கமும்  சோசலிச யதார்த்தவாதத்தை தமது செயற்பாடுகளின் இறுதி இலக்காக பிரகடனப்படுத்தியிருந்தது.

தோற்றம்
-------

இலங்கை முற்போக்கு எழுத்தாளர் சங்கம் தோன்றுவதற்கு முன்னரே இலங்கையில் பல்வேறு எழுத்தாளர் குழுக்களும் அமைப்புக்களும் இருந்துள்ளன. அவற்றுள் யாழ்ப்பாணத்தை மையமாகக்கொண்டு இயங்கிய ஈழகேசரி (அமைப்பாக இல்லாவிட்டாலும் இப்பத்திரிகையைச்சூழ எழுத்தாளர்கள் பலர் இயங்கிக்கொண்டிருந்தனர்), மறுமலர்ச்சி, இலங்கை எழுத்தாளர் சங்கம் ஆகியன பற்றிய தகவல்கள் கிடைப்பிலுள்ளன. 

இரண்டாம் உலகப் போர் முடிவடைந்ததை உடனடுத்த காலப்பகுதிகளில் எழுந்த சோசலிச அலை காரணமாக இலங்கையில் சோசலிச இலட்சியங்களைக்கொண்ட பல எழுத்தாளர்கள் தோன்றினர். அவர்கள் முன்னர் தனித்தனியாக இயங்கிவந்தபோதும் காலப்போக்கில் நிறுவனமயமாகவேண்டிய தேவை வலுவாக உணரப்பட்டது.

இதன் விளைவாக கொழும்பு விவேகானந்தா மண்டபத்தில் இளங்கீரன், அ. ராகவன், எம். பி. பாரதி, எம். ஏ. அப்பாஸ் ஆகியோர் நடத்திய இலக்கிய கூட்டத்தில் இதற்கு அத்திவாரமிடப்பட்டது. அடுத்தவாரம் 1954 ஜூன் 27 ஆம் நாள் கொழும்பு மருதானை வீரரத்ன மண்டபத்தில் இடம்பெற்ற கூட்டத்தில் **இலங்கை முற்போக்கு எழுத்தாளர் சங்கம்** தொடக்கி வைக்கப்பட்டது.

இலங்கை முற்போக்கு எழுத்தாளர் சங்கம் தொடங்கப்பட்டதும் தனது இலட்சியங்களையும் நோக்கங்களையும் வேலைத்திட்டங்களையும் இலக்கிய உலகுக்கும் நாட்டுக்கும் 1954 ஒக்டோபர் 25ம் திகதி ஒரு பிரசுரத்தின் மூலம் பிரகடனப்படுத்தியது.

வளர்ச்சி
--------

1955 இல் யாழ்ப்பாணம், மன்னார், கண்டி, திருக்கோணமலை போன்ற ஊர்களில் கிளைகள் அமையப்பெற்றன. இதனைத்தொடர்ந்து மட்டக்களப்பு தெற்கிலும் (அக்கரைப்பற்று) பூண்டுலோயாவிலும் கிளைகள் ஆரம்பிக்கப்பட்டன.
நெல்சன் யுவான்-ஷெங் கியாங், மாசசூசெட்ஸ் கண் மற்றும் காது நோயாளியின் ஈடான்-பீபாடி ஆய்வகத்தின் முன்னாள் இயக்குநராகவும், ஹார்வர்ட் மருத்துவ பள்ளியில் ஓட்டாலஜி அண்ட் லாரிங்காலஜி பேராசிரியராகவும், மாசசூசெட்ஸ் இன்ஸ்டிடியூட் ஆப் டெக்னாலஜியின்கௌரவப் பேராசிரியராகவும் இருந்தார். .அவர் மாசசூசெட்ஸ் பொது மருத்துவமனையில் நரம்பியல் கௌரவப் பேராசிரியராகவும்  மற்றும் மாசசூசெட்ஸ் கண் மற்றும் காது மருத்துவமனைக்கு ஒரு அறங்காவலராகவும் இருந்தார்.

கியாங் நான்கு சீன பல்கலைக்கழகங்களில் கௌரவ அல்லது ஆலோசனை பேராசிரியராக  இருந்து ,சீனாவில் ஐந்து அமைச்சரகங்களில் மக்களுக்கு அறிவுறுத்துகிறார்.அவர் தனது ஆய்வுப்படிப்பை. 1955 ஆம் ஆண்டில் சிகாகோ பல்கலைக் கழகத்திலும்  மற்றும் ஜெனீவா பல்கலைக்கழகத்தில் கௌரவ எம்.டி பட்டத்தையும் பெற்றார். 1992 ல் அவர் பேச்சு மற்றும் கேட்டல் அறிவியல் திட்டம் (இப்போது பேச்சு மற்றும் கேட்டல் உயிர் அறிவியல் மற்றும் தொழில்நுட்ப திட்டம்) நிறுவப்பட்ட திலிருந்து ஓய்வு பெற்றார்.அவரது முன்னாள் மாணவர், எம். சார்லஸ் லிபர்மன், அவருக்கு ஈடன்-பீபாடி ஆய்வக இயக்குனராக நியமிக்கப்பட்டார். அவரது தற்போதைய ஆர்வம் சுகாதார ம் மற்றும் உலக கல்வியில் உள்ளது.

வெளி இணைப்புகள்
---------------
வங்காள நவாபு மீர் காசிம்
**மீர் காசிம்** (**Mir Qasim**) (வங்காள மொழி: মীর কাসেম; இறப்பு: 8 மே 1777) 7-வது வங்காள நவாபாக 1760 முதல் 1763 முடிய இருந்தவர்.

1764-இல் ஆங்கிலேயருக்கும், வங்காள நவாபு மீர் ஜாபருக்கும் இடையே நடைபெற்ற பிளாசி சண்டையில், வங்காளத்தின் தலைமைப் படைத்தலைவர் மீர் காசிம் ஆங்கிலேயருக்கு மறைமுகமாக உதவியதால், 6-வது வங்காள நவாபாக இருந்த மீர் ஜாபர் போரில் தோற்றார். போரில் ஆங்கிலேயருக்கு உதவிய மீர் காசிமை வங்காளத்தின் 7-வது நவாபாக முடிசூட்டப்பட்டார்.

இருப்பினும் மீர் காசிம் ஆங்கிலேயருடன் பிணக்குகள் கொண்டிருந்தார். எனவே மீர் காசிம், டச்சுக் கிழக்கிந்தியக் கம்பனியுடன் உறவு கொள்ள முயன்றார். மீர் காசிமின் இச்செயலை எதிர்த்த ஆங்கிலேயர்கள், பக்சார் சண்டையில், மீர் காசிமை வென்று, மீண்டும் பழைய வங்காள நவாபு மீர் ஜாபரை வங்காள அரியணையில் ஏற்றினர்.

இபோரின் முடிவில் ஆங்கிலேயர்கள் வட இந்தியா மற்றும் வங்காளத்தின் பெரும்பகுதிகள் கைப்பற்றினர்.

இதனையும் காண்க
--------------

* சிராச் உத் தவ்லா
* மிர் ஜாஃபர்

மேற்கோள்கள்
-----------

1. ↑  Mīr Qasīm
2. ↑  Shah, Mohammad (2012). "Mir Qasim". in Sirajul Islam; Jamal, Ahmed A.. *Banglapedia: National Encyclopedia of Bangladesh* (Second ). Asiatic Society of Bangladesh. .
3. ↑  McLynn, Frank (2006). *1759: The Year Britain Became Master of the World*. Grove Press. பக். 389. பன்னாட்டுத் தரப்புத்தக எண்:978-0-8021-4228-3. .
கட்டைப் பருந்து - பாட்டுடன் ஆடப்படும் அடி-விளையாட்டு
காது குடையுது - பாட்டுடன் ஆடப்படும் அடி-விளையாட்டு
**ஐந்து-பந்து** என்னும் விளையாட்டை அஞ்சுபந்து என்றும் கூறுவர். 

இது பந்தாட்டம் அன்று. பட்டவர் மற்றவர் கையில் அடிக்கும் இருவர் ஆட்டம். 

இரண்டு வகை
1. பட்டவர் கைகளைக் கூப்பி முன்னே நீட்டுவார். மற்றவர் தன் பாட்டின் முடிவில் நீட்டிய கைகளில் அடிப்பார். நீட்டியவர் அடிபடாமல் 5 முறை தன் கையைப் பின்வாங்கிக்கொண்டால் நீட்டியவர் அடிக்கலாம். இப்படி இது மகிழ்ச்சியாக விளையாடப்படும்.
2. பழமேறியவரின் துடைகளில் பட்டவரைப் கைவைக்கச்சொல்லி அடிப்பது

அடிக்கும்போது அடிப்பவர் பாடும் பாட்டு
-------------------------------------

கட்டைப் பருந்து வந்து உன் கண்ணைச் சுடுது பார்
சுடுது பார் (இதனை எத்தனை முறை வேண்டுமானாலும் சொல்லிக்கொள்வர்)
எதிராளி சோரும்போது சட்டென்று சொல்லிவிட்டு அடிப்பர்.  

அடித்துவிட்டால் மீண்டும் ஐந்து முறை அடிக்கலாம்.  

ஐந்து தொடர் முறையில் அடிக்க முடியாவிட்டால் ஆட்டம் கை மாறும்.

வேறு பாடலுடன் வேறு முறை
காது குடையுது... காது குடையுது ... (எத்தனை முறை வேண்டுமானாலும் சொல்லிக்கொள்வர்)
எதிராளி சோரும்போது சட்டென்று சொல்லிவிட்டு அடிப்பர்.  

அடித்துவிட்டால் மீண்டும் ஐந்து முறை அடிக்கலாம்.  

ஐந்து தொடர் முறையில் அடிக்க முடியாவிட்டால் ஆட்டம் கை மாறும்.

பழமேறியவர் அடிப்பது, பட்டவர் தப்புவது என்ற முறையில் விளையாடப்படும் கூர்மைத்திற விளையாட்டு (*Agility Game*) இது.

காட்சியகம்
----------

* நீட்டிய கைகளை அடித்தல்நீட்டிய கைகளை அடித்தல்
* துடையில் கை வைக்கச் சொல்லிப் பாடுதல்துடையில் கை வைக்கச் சொல்லிப் பாடுதல்
* துடையில் வைத்திருக்கும் கையை அடித்தல்துடையில் வைத்திருக்கும் கையை அடித்தல்
சிக்கி புல்லால் செய்யப்பட்ட மிதவை
**மீரா தாக்கூர்** (*Meera Thakur*) இந்தியாவின் பீகார் மாநிலத்தைச் சேர்ந்த ஒரு கைவினைக் கலைஞர் ஆவார். சிக்கி புல்லைப் பயன்படுத்தி கைவினைப் பொருட்கள் செய்துவருகிறார் மற்றும் கற்றுக்கொடுக்கிறார். யுனெசுகோவின் கைவினைப் பொருட்களுக்கான சிறந்த முத்திரையையும் நாரி சக்தி விருதையும் பெற்றுள்ளார்.

வாழ்க்கைக் குறிப்பு
-------------------

மீரா தாக்கூர் இந்தியாவில் பீகாரில் உள்ள உம்ரி கிராமத்தில் பிறந்தார். நான்கு வயதில் தன் தாயிடமிருந்து சிக்கி புல் கைவினைக் கலையை கற்கத் தொடங்கினார். அலங்காரப் பொருட்கள், குவளைகள் மற்றும் பெட்டிகள் போன்றவற்றை தொடக்கத்தில் செய்து பழகினார்.  சிக்கி என்பது பீகார் மற்றும் உத்திரபிரதேசத்தில் மட்டுமே காணப்படும் ஒரு புல் வகை ஆகும். இதிலிருந்து தங்கம் போன்ற இழைகள் கிடைக்கிறது. 

தாக்கூர் பீகாரின் மதுபானி நகரில் வசிக்கிறார். அங்கு இவர் அசுதகலா விகாசு கேந்திரா என்ற அமைப்பை நடத்தி வருகிறார். இவ்வமைப்பு பின்தங்கிய பெண்களுக்கு கைவினை வேலைகளில் பயிற்சி அளிக்கிறது. நாட்டுப்புறக் கலை கைவினைப் பயிற்சி மையத்தையும் அமைத்துள்ளது.

விருதுகள்
---------

தில்லி கைவினை மன்றம் 1988ஆம் ஆண்டில் தாக்கூருக்கு பால் சில்பி கலைஞர் விருதை வழங்கியது. 2005ஆம் ஆண்டில் ஐக்கிய நாடுகள் கல்வி, அறிவியல், பண்பாட்டு நிறுவனம் இவருக்கு கைவினைப் பொருட்களுக்கான சிறந்த முத்திரையை வழங்கியது. பன்னாட்டு மகளிர் தினமான 2022 அன்று தாக்கூருக்கு நாரி சக்தி விருது வழங்கப்பட்டது.

மேற்கோள்கள்
-----------

1. 1 2  Dhiman, Ramesh K. (16 December 2005). "Lifestyle". *The Tribune*. .
2. 1 2  Bhatia, Gaurav (3 December 2012). "Creations of sikki grass draw visitors" (in en). *The Times of India*. .
3. ↑  "29 get Nari Shakti Awards" (in en). *The Tribune*. 9 March 2022. .
4. 1 2  Kainthola, Deepanshu (8 March 2022). "President Presents Nari Shakti Puraskar for the Years 2020, 2021" (in en). *Tatsat Chronicle*. .
5. ↑  "मधुबनी की मीरा को राष्ट्रपति ने किया सम्मानित, यूनेस्को सील ऑफ एक्सीलेंस अवॉर्ड मिला था 2005 में". *Bihar Express*. 11 March 2022. .
**சங்கேதி மொழி** தமிழோடு நெருங்கிய ஒரு திராவிட மொழியாகும். இம்மொழியை தமிழின் வட்டார வழக்கு என்றும், கன்னடத்தின் வட்டார வழக்கு என்றும் கருதுவோர் உளர். சில ஆய்வாளர்களின் கருத்துப்படி இது ஒரு தனி மொழியாகும். மதுரை வட்டாரத் தமிழர்களான சங்கேதிகள் மைசூருக்கு இடம்பெயர்ந்த பின்னர் அவர்கள் பேசிய தமிழில் கன்னடத் தாக்கம், சமஸ்கிருதத் தாக்கமும் அதிகரித்தது. ஒலிப்பிலும் இலக்கணக் கூறுகளிலும் மாற்றங்கள் ஏற்பட்டுள்ளமையால் தற்போதைய சங்கேதி மொழியை தமிழர்கள் ஓரளவே புரிந்துகொள்ள முடியும். இதுவரை இம்மொழி எழுத்துவடிவம் பெறவில்லை எனினும், இம்மொழி பேசும் மக்கள் தென் கருநாடகத்தில் வசிப்பதால் கன்னட எழுத்துகளைக் கொண்டு சிலர் எழுதுகின்றனர். 

சங்கேதி மக்கள் இம்மொழியைப் பேசுகின்றனர். இவர்கள் தமிழ்நாட்டின் மதுரைப் பகுதியிலிருந்து 15ம் நூற்றாண்டளவில் கர்நாடகத்துக்குப் புலம்பெயந்தவர்கள் எனக் கருதப்படுகின்றது.

குறிப்புகள்
-----------

1. ↑

மேற்கோள்கள்
-----------

1. Dr.Shrikaanth K.Murthy- Article in Sanketi Sangama, February 2006 (Published from Shimoga)
2. Dravidabhashavijnana by Hampa Nagarajaiah (Published by D.V.K.Murthy publishers, Mysore, India)
3. Sanketi jananga, samskruti mattu bhashe- C.S.Ramachandarao (Published by Chaitra Pallavi Publishers, Mysore)
4. Nacharammana Jivana Carite- M.Keshaviah (published from Mysore)
5. Shreyash S -Article in Sanketi Sangama [Published by Chaitra Pallavi Publishers, Bangalore]
**கோளப்பஞ்சேரி கோமளீஸ்வரர் கோயில்** தமிழ்நாட்டில் திருவள்ளூர் மாவட்டம், கோளப்பஞ்சேரி என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் கோமளீஸ்வரர், கோமளம்பிகை அம்மன் சன்னதிகளும், சுவாமி, அம்மன், நவக்கிரகம், விநாயகர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி இரண்டு காலப் பூசைகள் நடக்கின்றன. சித்திரை மாதம் தமிழ் புத்தாண்டு முக்கிய திருவிழாவாக நடைபெறுகிறது. ஆவணி மாதம் விநாயகர் சதுர்த்தி திருவிழாவாக நடைபெறுகிறது. மாசி மாதம் மாசிமகம் திருவிழாவாக நடைபெறுகிறது. சிவாகம முறைப்படி

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**சாமுவேல் ஜோன்சன்** (*Samuel Johnson*, 18 செப்டம்பர் [யூ.நா. 7 செப்டம்பர்] 1709  – 13 திசம்பர் 1784) என்பவர் ஆங்கிலேய இலக்கியத்துக்குப் பெரும் பங்காற்றிய ஆங்கிலேயக் கவிஞரும், எழுத்தாளரும், கட்டுரையாளரும், இலக்கியத் திறனாய்வாளரும், வாழ்க்கை வரலாற்றாளரும், இதழாசிரியரும், அகராதியியலாளரும் ஆவார். இவரது அகராதி 1755 ஆம் ஆண்டில் வெளியானது.

இங்கிலாந்தின் லிக்ஃபீல்டு என்ற இடத்தில் பிறந்த ஜோன்சன் ஆக்சுபோர்டு பெம்புரோக் கல்லூரியில் கல்வி பயின்றார். ஆனாலும், பண உதவி கிடைக்காமையால், ஓராண்டில் படிப்பை இடைநிறுத்தி, பாடசாலை ஆசிரியராக இலண்டனில் பணியாற்றினார். அங்கு அவர் *Gentleman's Magazine* என்ற இதழை வெளியிட்டார். 1755 ஆம் ஆண்டில் ஜோன்சனின் ஆங்கில அகராதியை வெளியிட்டார். இவ்வகராதி பெரும் வரவேற்பைப் பெற்றது. 150 ஆண்டுகளின் பின்னர் "ஆக்சுபோர்டு ஆங்கில அகராதி" வெளிவரும் வரை, ஜான்சனின் அகராதியே பிரித்தானியாவில் முதன்மை அகராதியாக விளங்கி வந்தது.

மேற்கோள்கள்
-----------

1. ↑  Rogers, Pat (2006), "Johnson, Samuel (1709–1784)", *Oxford Dictionary of National Biography* (online ed.), Oxford University Press, 25-08-2008 அன்று பார்க்கப்பட்டது Check date values in: `|accessdate=` (உதவி)
2. ↑  Bate 1977, ப. xix
3. ↑  Bate 1977, ப. 240
4. ↑  Lynch 2003, ப. 1

வெளி இணைப்புகள்
---------------

விக்கிமீடியா பொதுவகத்தில்,  
 ***சாமுவேல் ஜோன்சன்***   
என்பதின் ஊடகங்கள் உள்ளன. 

* Samuel Johnson at the Eighteenth-Century Poetry Archive (ECPA)
* Samuel Johnson and Hodge his Cat
**சலசங்வி ஈசுவரன் கோயில்**  அல்லது **கமலீசுவரன்கோயில்** அல்லது **கல்லேசுவரன்கோயில்** என்பது இந்தியாவில் கர்நாடக மாநிலத்தில் பிதார் மாவட்டத்தில் சலசங்வி (ஜலசங்வி) என்ற கிராமத்தில் அமைந்துள்ள சிவன் கோவிலாகும். கல்வெட்டுகளின்படி, சாளுக்கிய வம்சத்தின் புகழ்பெற்ற ஆறாம் விக்ரமாதித்யா பேரரசரின் ஆட்சியின்போது இந்த கோவில் கட்டப்பட்டது.

கட்டடக்கலை
----------

 சாசன சுந்தரி சாசனத்தை எழுதும் காட்சி 
 கோயிலின் வெளிப்புற சுவர்களில் சலாபஞ்சிக்கா பாணி உருவங்கள் காணப்படுகின்றன 
கல்யாணி சாளுக்கிய கட்டிடக்கலை பாணியில் இக்கோயில் அமைந்துள்ளது. இந்த கோவில் கிராம குளத்தின் அருகில் கட்டப்பட்டுள்ளது. கோயிலின் உட்புற மற்றும் வெளிப்புற சுவரில் அழகிய பெண் சிலைகள் செதுக்கப்பட்டுள்ளன. கோயிலின் வெளிப்புறத்தில் காணப்படும் சிலைகள் சலாபஞ்சிக்கா அல்லது மந்தாகினி பாணி சிற்பங்கள் ஆகும். அவை வெவ்வேறு விதமான ஆடைகள் மற்றும் சிகையலங்காரங்கள் கொண்டு இருக்கின்றன. சில நேரங்களில் தங்கள் கைகளில் மக்காச்சோளம், இசைக்கருவிகள் போன்ற பொருட்களை வைத்துள்ளனர். ஜலசங்வி கோவிலின் சிற்பங்கள் பின்வந்த ஹொய்சாள பேலூர் , ஹலேபீடு மற்றும் சோமநாதபுரம் ஆகியவற்றுக்கு எடுத்துக்காட்டாக விளங்கின.  இந்த சாளுக்கிய கோயில் ஒரு நட்சத்திர வடிவ வடிவத்தில் கட்டப்பட்டுள்ளது.  விநாயகரின் சிற்பமும் கோவிலில் காணப்படுகிறது. 

கோயிலில் முக்கிய அம்சமாக ஒரு பெண் எழுதுவது போல் ஒரு சிலையுள்ளது. நடனம் நிலையில் உள்ள உருவம் ஆறாம் விக்கிரமாதித்தனை பாராட்டுவது போல் எழுதுவதாக உள்ளது.   கோவிலில் மூன்று அறைகள் உள்ளன. எட்டு தூண்கள் கொண்ட ஒரு நடன அறை, கர்ப்பக்கிருகம் மற்றும் நந்தி அறை. கர்ப்பக்கிருகத்தில் ஒரு லிங்கம் உள்ளது. கர்ப்பகிரகத்தின் நுழைவாயில் தூவாரபாலகர் மற்றும் யாளி வடிவமைப்புகளுடன் வடிவமைக்கப்பட்டுள்ளது. கதவு மேல் பகுதியில் ஒரு கணபதி சிலை உள்ளது. 

இந்த கோயில் பாழடைந்த நிலையில் இருந்தது. 2003 ஆம் ஆண்டில் அரசாங்கம் புதிய அடுக்குகள், தூண்கள் மற்றும் வேறு சிலைகளைச் சேர்த்து பராமரிப்பு பணிகளைச் செய்தது. .

காட்சியகம்
----------

* 
* நரசிம்மர் சிலைநரசிம்மர் சிலை
* விநாயகர்விநாயகர்
* பெண் சிலைகள் பெண் சிலைகள்
* பெண் சிலைகள்பெண் சிலைகள்
* பெண் சிலைகள்பெண் சிலைகள்
* 
* பெண் சிலைகள்பெண் சிலைகள்
* பெண் சிலைகள்பெண் சிலைகள்

மேற்கோள்கள்
-----------

1. 1 2 3  "Iswara temple – Jalsangi – Humnabad – Bidar". 2019-02-15 அன்று மூலம் பரணிடப்பட்டது. 2019-02-16 அன்று பார்க்கப்பட்டது.
2. ↑   இந்தியா பயணக் குழு - ஜலசங்வி
3. ↑   ஜலசங்வி கோவிலின் படம்
4. ↑   இஃபிட். தேவர்கொண்டரேடி, ஹனுமாசி கோகி, (எட்) கன்னடா பல்கலைக்கழகம் எபிகிராபிகல் தொடர் VIII, ப 2
5. 1 2  "Chalukya era sculpture restored, but temple loses original glory". .
6. ↑   *Karnataka's Rich Heritage - Art and Architecture*.

வெளி இணைப்புகள்
---------------

* Karnataka State Gazetteer, Bidar District, (Ed) K.Abhishankar; Bangalore, 1977. pp. 576-577.

விக்கிமீடியா பொதுவகத்தில்,  
 ***Category:Iswara temple in Jalasangvi***   
என்பதின் ஊடகங்கள் உள்ளன.
குற்றியலுகரச்சொற்கள் பிற சொற்களுடன் இணைவதைக் **குற்றியலுகரப் புணர்ச்சி** என்பர்.

குற்றியலுகரம் என்பது உகரம் ஏறிய வல்லின எழுத்துகளான கு,சு,டு,து,பு,று சொல்லின் ஈற்றில் அமைந்து வரும் போது தன் ஓசையில் குறைந்து ஒலிப்பது குற்றியலுகரம் எனப்படும். குற்றியலுகரம் ஆறு வகைப்படும், குற்றியலுகர எழுத்துகளின் எண்ணிக்கை - 6 (கு,சு,டு,து,பு,று)

### குற்றியலுகர வகைகளாவன.

#### நெடில்தொடர்க் குற்றியலுகரம்

எ.கா. - நாகு, காசு, காடு, ஏது, காபு, ஆறு

#### உயிர்த்தொடர்க் குற்றியலுகரம்

எ.கா. - வரகு, முரசு, முருடு, மருது, துரபு, கவறு

#### ஆய்தத்தொடர்க் குற்றியலுகரம்

எ.கா. - எஃகு, கஃசு, அஃது, கஃறு,

#### வன்தொடர்க் குற்றியலுகரம்

எ.கா. - நாக்கு, காச்சு, காட்டு, காத்து,காப்பு, காற்று

#### மென்தொடர்க் குற்றியலுகரம்

எ.கா. - அங்கு, மஞ்சு, வண்டு, வந்து, அன்பு, வென்று

#### இடைத்தொடர்க் குற்றியலுகரம்

எ.கா. - சால்பு, சார்பு,காழ்பு,கொய்து,தெள்கு

### நன்னூல் விதி (164)

"உயிர்வரி னுக்குறண் மெய்விட் டோடும்"

#### விளக்கம்

நிலை மொழி ஈறு உகரம் வந்து வருமொழியில் உயிரெழுத்து வருமானால் நிலைமொழியில் ஈற்றில் உள்ள உகரம் மெய் எழுத்தை விட்டு விலகிவிடும்.

எ.கா :- காசு+ஓலை → காச் + ஓலை

### நன்னூல் விதி (204)

"உடன்மே லுயிர்வந் தொன்றுவ தியல்பே"

#### விளக்கம்

நிலை மொழி ஈறு உகரம் வந்து வருமொழியில் உயிரெழுத்து வருமானால் நிலைமொழியில் ஈற்றில் உள்ள உகரம் மெய் எழுத்தை விட்டு விலகியபின் அம்மெய்யில் வருமொழியின் உயிர் எழுத்து இணைவது.

எ.கா :- காசு+ஓலை → காச் + ஓலை

எ.கா :- காசு+ஓலை → கா+ச்+ ஓலை = காசோலை

### நன்னூல் விதி (183)

"நெடிலோ டுயிர்த்தொடர்க் குற்றுக ரங்களுட்

டறவொற் றிரட்டும் வேற்றுமை மிகவே"

#### விளக்கம்

டு,று ஆகியவற்றில் ஒன்றை ஈற்றாகக் கொண்டுவரும் நெடில் தொடர், உயிர்த் தொடர் குற்றியலுகர சொற்கள் வருமொழியுடன் இணையும் போது ட்,ற் ஆகிய எழுத்துகள் தோன்றும்

எ.கா :- ஆறு+பாலம் = ஆற்றுப்பாலம்

எ.கா :- காடு + வழி = காட்டுவழி

### கருவி நூல்[தொகு]

நன்னூல் மூலமும் விருத்தியுரையும் (அ.தாமோதரன் அவர்களின் பதிப்பு), 
உலகத் தமிழாராய்ச்சி நிறுவனம் 

kaushik 

king\_kaushik\_2703
இராமநாதபுரம் மாவட்டம் மற்றும் வட்டம்,சித்தார்கோட்டை ஊராட்சிக்கு உட்பட்ட **குலசேகரக்கால்** (KULASEKARAKKAL)கிராமம் மாவட்டத் தலைநகரிலிருந்து 14 கி மீ தொலைவில் அண்ணா பல்கலைக் கழகத்திற்கு கிழக்கே அமைந்துள்ளது.இக்கிராமத்திலிருந்து ஒரு கி மீ தொலைவில் கிழக்கே வங்காள விரிகுடா கடல் உள்ளது.இக்கிராமத்தில் 300க்கு மேற்பட்ட குடும்பங்கள் உள்ளது.இங்கு விவசாயம் பிரதானத் தொழிலாக உள்ளது.இது தவிர கட்டிடத் தொழிலாளிகளாகவும் தச்சுத் தொழில் புரிபவர்களாகவும் உள்ளனர்.100க்கும் மேற்பட்ட முதுகலை மற்றும் இளங்கலை பட்டதாரிகள் உள்ளனர்.இதில் ஒருசிலர் மட்டும் ஆசிரியப்பணியிலும்,வங்கிப் பணியிலும் காவல் துறை பணியிலும் உள்ளனர்.இங்கு ஒரு தொடக்கப்பள்ளியும் ஒரு அங்கன்வாடியும் கிராமத்தின் பேருந்து நிறுத்தத்திலிருந்துமேற்கு திசையில் உள்ளது.இங்குள்ள மாரியம்மன் கோவில் மற்றும் பேச்சியம்மன் கோவிலும் பிரசித்தி பெற்றது. இக்கிராமத்தின் பேருந்து நிறுத்தத்தில் உள்ள பிள்ளையார் கோவிலும் சிறப்புப் பெற்றது.இக்கிராமத்தின் எல்லைகளாக கிழக்கே பழனிவலசை கிராமமும் மேற்கே குலசேகரக்கால் கண்மாயும் வடக்கில் அம்மாரி கிராமமும் தெற்கில் கோகுலவாடி கிராமமும் உள்ளது.இக்கிராமத்திற்கு இராமநாதபுரத்திலிருந்து 6,6A,6B அரசு நகர் பேருந்துகளும் நிஜாம் செய்யது பாத்திமா தனியார் பேருந்துகளும் அழகன்குளம் வரை இயக்கப்படுகிறது.

மேற்கோள்
--------

1. ↑  "அமைவிடம்". pincodeaddress.com. நவம்பர் 21, 2015 அன்று பார்க்கப்பட்டது.

வெளியிணைப்புகள்
---------------

*
**குத்தாலம் அரண்மனை** அல்லது **குற்றாலம் அரண்மனை** (Kuttalam Palace) என்பது இந்தியாவின் தமிழ்நாட்டில் தென்காசி மாவட்டத்தின் (பழைய திருநெல்வேலி மாவட்டம் ) குற்றாலம் கிராமத்தில் அமைந்துள்ள அரண்மனை ஆகும். இது திருவிதாங்கூர் சமஸ்தானத்தின் முக்கியமான அரண்மனைகளில் ஒன்றாகும். கேரள தொல்பொருள் துறையின் கட்டுப்பாட்டில் உள்ள இந்த அரண்மனையினை தொல்பொருள் துறையே பராமரித்து வருகின்றது. இது மேற்குத் தொடர்ச்சி மலை அடிவாரத்தில் குற்றாலம் நகரின் மையப்பகுதியில் அமைந்துள்ளது. இந்த அரண்மனையினை விசாகம் திருநாள் மன்னர் 1882 இல் கட்டினார். அரண்மனை மற்றும் விருந்தினர் மாளிகை சுமார் 56.6 ஏக்கர் பரப்பளவில் அமைந்துள்ளது. இதன் அருகில் அமைந்துள்ள முக்கியமான இடம் குற்றாலம் அருவியாகும்.

1956க்கு முன்னர் இந்த பகுதிகள் திருவாங்கூர் அரசின் கீழ் இருந்தன. திருவாங்கூர் அரசின் கொல்லம் மாவட்டத்தில் செங்கோட்டைத் வட்டத்தில் குற்றாலம் மற்றும் செங்கோட்டையும், ஆரியங்காவு பஞ்சாயத்தும் இருந்தன. 1956ல் ஆரியங்காவு பஞ்சாயத்து கேரளா மாநிலத்தின் கீழ் இணைக்கப்பட்டது.

மேற்கோள்கள்
-----------

1. ↑  "Mathrubhumi - Abandoned Palace". 2018-02-10 அன்று மூலம் பரணிடப்பட்டது. 2020-09-25 அன்று பார்க்கப்பட்டது.

வெளி இணைப்புகள்
---------------

* "Kerala to protect palace, land in Courtallam". *The Hindu*. 2014-06-05. .
**பழவேற்காடு சின்ன பள்ளிவாசல் என்னும் அல்மஜிதுல் முஷர்ரஃப் பள்ளிவாசல்** திருவள்ளூர் மாவட்டம், பொன்னேரி வட்டம், பழவேற்காடு கிராமத்தில் அமைந்துள்ளது.  பழவேற்காடு பேருந்து நிலையத்திலிருந்து சுமார் 350 மீட்டர் தொலைவில் அமைந்துள்ளது. அருகிலுள்ள இரயில் நிலையம் பொன்னேரி இரயில் நிலையம் ஆகும். பொன்னேரி மற்றும் செங்குன்றத்திலிருந்து நகரப்பேருந்துகள் இங்கு சென்று வருகின்றன. இதன் அஞ்சல் குறியீட்டு எண் 601205 ஆகும்.  இவ்வூரின் புவியிடக் குறியீடு : 13.416667°N அட்சரேகை 80.316667°E தீர்க்க ரேகை ஆகும்.

வரலாறு
------

இந்த சின்ன பள்ளிவாசல் என்ற மசூதி அல்மஜிதுல் முஷர்ரஃப் என்ற இஸ்லாமிய பெரியவரின் பெயரில் கட்டப்பட்டுள்ளது. முகம்மது பீர் சாகிப், முகம்மது அலி நயினா சாகிப் மற்றும் முகம்மது பீர் பக்கர் சாகிப் ஆகிய மூவர் இணைந்து கி.பி. 1708 ஆம் ஆண்டு (அதாவது ஹிஜரி 1121 ஆம் ஆண்டு) கட்டியதாக இங்குள்ள அறிவிப்புப் பலகை குறிப்பிடுகிறது.

சூரிய நிழல் கடிகாரம்
--------------------

இந்தப் பள்ளிவாசலில் ஒரு சூரிய நிழல் கடிகாரம் அமைக்கப்பட்டுள்ளது. இதனைக் காண்பதற்காக பல சுற்றுலாப் பயணிகள் இங்கு வந்து செல்கின்றனர். அல்ஹாஜ் மௌலானா முகம்மது சாகிப், முகம்மது அப்துல்லா ஆகியோர் இந்த சூரிய நிழல் கடிகாரத்தை கி.பி.1915-ஆம் ஆண்டு (ஹிஜ்ரி 1334 ஆம் ஆண்டு) இந்தச் சின்னப் பள்ளிவாசல் வளாகத்தில் நிறுவிய செய்தியினை மற்றொரு அறிவிப்புப் பலகை குறிப்பிடுகிறது. இது போல மற்றொரு சூரிய நிழல் கடிகாரம் இலண்டன் மாநகரில் உள்ள மசூதி ஒன்றில் இடம்பெற்றுள்ளது. ஆக மொத்தம் இரண்டு சூரிய நிழல் கடிகாரங்கள் மட்டுமே உள்ளதாக தெரிகிறது.

மசூதி அமைப்பு
-------------

இப்பள்ளி செவ்வக வடிவ நிலத்தில் சுற்று மதில்களுடன் அமைக்கப்பட்டுள்ளது. மசூதியின் நுழைவாயிலில் இரண்டு மினாராக்கள் அமைக்கப்பட்டுள்ளன. மசூதியின் மேற்குப் பகுதியில் அமைந்துள்ள பிரார்த்தனை கூடத்தை ஒட்டி திண்ணை அமைக்கப்பட்டுள்ளது. மரம் செங்கற்கள் மற்றும் சுண்ணாம்புக்காரை கொண்டு அமைக்கப்பட்ட மெட்ராஸ் பாணி பிரார்த்தனைக் கூடத்தின் கூரையை மையத்தில் அமைக்கப்பட்ட சதுர வடிவக் கருங்கற்தூண்களும், ஓரத்தில் செங்கற்களால் அமைக்கப்பட்ட உருளை வடிவத் தூண்களும் தாங்குகின்றன. மசூதியின் முகப்பில் பச்சை வண்ண அலங்கார திண்காரை ஜல்லியும் அதற்குமேல் டெரகோட்டா மினாராக்களும் அமைக்கப்பட்டுள்ளன. இங்கு குவிமாடம் அமைக்கப்படவில்லை. பிரார்த்தனை கூட்டத்தைச் சுற்றி வடக்கு, தெற்கு மற்றும் கிழக்கு பக்கங்களில் தாழ்வாரங்கள் அமைக்கப்பட்டுள்ளன. தென்புறத் தாழ்வாரத்தை ஒட்டி கைகால் கழுவும் நீர்த்தொட்டி அமைந்துள்ளது. மசூதியின் கிழக்குப் பகுதியில் இடுகாடு காணப்படுகிறது. இங்கு சித்திர எழுத்துக்களால் அலங்கரிக்கப்பட்ட பலகைகள் நடப்பட்டுள்ளன.

வழிபாடு
-------

இப்பள்ளியில் நாள்தோறும் ஐந்து முறை தொழுகை நடைபெறுகிறது. வெள்ளிக்கிழமை வழிபாடுகளும் சிறப்பாக நடைபெறுகின்றன. இந்த மசூதியில் ஏழு படிக்கட்டுகளுடன் அமைக்கப்பட்ட உயரமான மேடை உள்ளது. இதற்கு ஆதான் என்று பெயர். இந்த வளாகத்தில் ஒலிபெருக்கி அமைக்கப்படுவதற்கு முன்பு இந்த மசூதியின் தொழுகை அழைப்பாளர் (Muezzin) இந்த மேடைமீது நின்று இசுலாமியர்களைத் தொழுகைக்கு அழைப்பதுண்டாம்.

மேற்கோள்கள்
-----------

1. 1 2 3 4  பழவேற்காடு சின்ன பள்ளிவாசல் தகவலாற்றுப்படை: தமிழிணையம்.
2. ↑  Pulicat Onefivenine
3. 1 2 3  Pulicat’s overlooked monuments are a testament to its archaeological beauty Shonali Muthalaly The Hindu February 18, 2020
4. 1 2 3  A sunday at Pazhaverkadu The New Indian Express February 18, 2020
5. ↑  Pulicat and Sadras Xavier Benedict pp. 66 - 71
**சகுந்தலா ஏ. பகத்** (**Shakuntala A. Bhagat**) இந்தியாவின் முதலாவது கட்டடப் பொறியாளராவார்.  1933 ஆம் ஆண்டு பிப்ரவரி மாதம் 6 ஆம் தேதியன்று இவர் பிறந்தார். சகுந்தலா ஏ பகத்தின் இயற்பெயர் சகுந்தலா ஜோசி என்பதாகும்.

ஆரம்ப கால வாழ்க்கை
------------------

சகுந்தலா 1906-1991 ஆம் ஆண்டுகள் காலத்தைச் சேர்ந்த பாலப் பொறியாளர் எசு.பி. ஜோஷியின் மகள் ஆவார். 

1953 ஆம் ஆண்டு சகுந்தலா மும்பையில் உள்ள வீர்மாதா ஜிஜாபாய் தொழில்நுட்ப நிறுவனத்தில் கட்டடப் பொறியியல் பட்டம் பெற்ற முதல் பெண் ஆனார். மேலும் சகுந்தலா பென்சில்வேனியா பல்கலைக்கழகத்தில் கட்டடம் மற்றும் கட்டமைப்பு பொறியியலில் முதுகலைப் பட்டம் பெற்றார்.

தொழில்
------

சகுந்தலா கட்டடப் பொறியியல் உதவிப் பேராசிரியராகவும் , 1960 ஆம் ஆண்டுகளில் மும்பையில் உள்ள இந்திய தொழில்நுட்பக் கல்லூரியில் கன கட்டமைப்பு ஆய்வுக்கூடத்தின் தலைவராக இருந்தார். 1970 ஆம் ஆண்டில், இவரும் இவரது கணவரும் சொந்தமாக ஒரு பொறியியல் நிறுவனத்தை பகத் பொறியியல் நிறுவனம் என்ற பெயரில் நிறுவினர். காப்புரிமை பெற்ற முன்கூட்டியே வடிவமைக்கப்பட்ட பெட்டகக் கட்டுமான வடிவமைப்பில் நிபுணத்துவம் பெற்ற பாலம் கட்டுமான நிறுவனமான குவாட்ரிகானையும் நிறுவினர்.  அமெரிக்கா, செருமனி மற்றும் ஐக்கிய இராச்சியத்தில் உள்ள திட்டங்கள் உட்பட உலகெங்கிலும் உள்ள நூற்றுக்கணக்கான பாலங்களின் வடிவமைப்பு மற்றும் கட்டுமானத்தில் சகுந்தலா பகத் பணியாற்றினார். இலண்டன் காரை மற்றும் கற்காரை சங்கத்தில் ஆராய்ச்சியில் ஈடுபட்டார்.

சகுந்தலா பகத் உயர்நிலைக் குழுமமான இந்திய சாலை காங்கிரசின் உறுப்பினராகவும், இந்தியாவின் பொறியியல் நிறுவனத்தில் உறுப்பினராகவும் இருந்தார். 1972 ஆம் ஆண்டு கண்டுபிடிப்பு ஊக்குவிப்பு வாரியம் இவருடைய செயல்பாடுகளுக்காக விருது வழங்கி சிறப்பித்தது. 1993 ஆம் ஆண்டில் சகுந்தலா 1993 ஆம்ம் ஆண்டுக்கான பெண் பொறியாளராக அங்கீகரிக்கப்பட்டார்.

தனிப்பட்ட வாழ்க்கை
------------------

சகுந்தலா சக கட்டடப் பொறியாளர் அனிருதா சிவ்பிரசாத் பகத்தை மணந்தார். சகுந்தலா பகத் 2012 ஆம் ஆண்டு தனனுடைய 79 ஆம் வயதில் இறந்தார்.

மேற்கோள்கள்
-----------

1. ↑  Shukla, Palak J.; Desai, Atul K.; Modhera, Chetankumar D. (November 2018). "Women in Civil Engineering in India". *Journal of Emerging Technologies and Innovative Research (JETIR)* **5**. .
2. ↑  "Meet Madhubanti Bhattacharyya". *ICE News*. 27 May 2020. 2020-10-09 அன்று பார்க்கப்பட்டது.
3. 1 2 3  Chattopadhyay, Anjana, 1950- (2018). *Women scientists in India : lives, struggles & achievements* (First ). New Delhi. பன்னாட்டுத் தரப்புத்தக எண்:978-81-237-8144-0. இணையக் கணினி நூலக மையம்:1045373879. . Chattopadhyay, Anjana, 1950- (2018). *Women scientists in India : lives, struggles & achievements* (First ed.). New Delhi. ISBN 978-81-237-8144-0. OCLC 1045373879.CS1 maint: multiple names: authors list (link)
4. 1 2 3  "Shakuntala A. Bhagat, First Woman Civil Engineer, Bridge Superstructure". *Projects Monitor* (ஆங்கிலம்). 2013-07-04. 2020-10-09 அன்று பார்க்கப்பட்டது.
5. ↑  Bhagat, S. A.; Bhagat, A. S. (December 1979). "Quadricon Prefabricated System for Bridges". *Journal of the Indian Roads Congress* **40** (3). பன்னாட்டுத் தர தொடர் எண்:0258-0500. .
**நகர் பிராமணர்கள் (Nagar Brahmin)** என்பவர்கள் குசராத்தில் அதிகமாக காணப்படுகிறார்கள். மேலும், ராஜஸ்தான், மால்வா மற்றும் மகாராட்டிரா, மத்தியப் பிரதேசம், உத்தரபிரதேசம், பீகார் ஆகிய மாநிலங்களிலும் வடக்கில் அரியானா, கிழக்கில் மேற்கு வங்கம் மற்றும் தெற்கில் கர்நாடகா ஆகிய பகுதிகளிலும் இவர்கள் காணப்படுகின்றனர். வட இந்தியாவில், இவர்கள் ஆடிச்சியா, பர்தாய் மற்றும் பாராய் (பொதுவாக சௌராசியா என்று அழைக்கப்படுபவர்) துணை சாதிகளுடன் சேர்ந்து பயாஸ் பிராமண சமூகத்தை உருவாக்குகிறார்கள்.

தோற்றம்
-------

நகர்களின் மிகப் பழமையான கணக்கு ஒரு இந்து மத புராணமான கந்த புராணத்தின் ஒரு பகுதியான நகர காண்டத்தில் விவரிக்கப்பட்டுள்ளது.

நகர் இளவரசர்கள்
---------------

ஒரு சில நகர் குடும்பங்கள் (சிறு) சுதேச மாநிலங்களின் தலைவர்களாக மாறின. குறிப்பாக குஜராத்தி தீபகற்பத்தில் கத்தியாவரின் சோரத் பிராண்த்: குபா மாநிலம் மற்றும் வசாவத் ஆகிய இரண்டிலும்.

சமூக அந்தஸ்து
-------------

1947இல் சுதந்திரம் பெற்ற உடனேயே, நடுத்தர வர்க்கத்தை உருவாக்கிய மற்றும் பாரம்பரியமாக "நகர்ப்புற மற்றும் தொழில்முறை "(மருத்துவர்கள், வழக்கறிஞர்கள், ஆசிரியர்கள், பொறியாளர்கள் போன்ற தொழில்களைப் பின்பற்றி வந்த இந்திய உயர் சாதியினரைப் பற்றி இந்தியாவில் வளரும் சங்கங்களின் ஆய்வு மையத்தின் முன்னாள் இயக்குனர் தி.எல்.ஷெத், இவர்களை பட்டியலிடுகிறார். இந்த பட்டியலில் குஜராத்தைச் சேர்ந்த நகர் பிராமணர்கள் இருந்தனர் ; தென்னிந்திய பிராமணர்கள்; வட இந்தியாவைச் சேர்ந்த பஞ்சாபி கத்ரிகள், காஷ்மீரி பண்டிதர்கள் மற்றும் காயாஸ்தாக்கள் ; மகாராட்டிராவைச் சேர்ந்த சித்பவன்கள் மற்றும் சி.கே.பி.க்கள் ( சந்திரசேனியா காயாஸ்த பிரபாஸ்); புரோபாசி மற்றும் பத்ரலோக் வங்காளிகள்; முஸ்லீம் மற்றும் கிறிஸ்தவ சமூகங்களின் பார்சிகள் போன்றவர்கள். பி.கே.வர்மாவின் கூற்றுப்படி, "கல்வி என்பது இந்த அடுக்கு இந்திய உயரடுக்கை ஒன்றிணைக்கும் ஒரு பொதுவான நூலாகும்", மேலும் இந்த சமூகங்களைச் சேர்ந்த அனைத்து உறுப்பினர்களும் ஆங்கிலத்தைப் படிக்கவும் எழுதவும் தெரிந்திருந்தனர். இவர்கள் அனைவரும் பள்ளிக்கு வெளியே கல்வி கற்றவர்கள் ஆவர்.

மேற்கோள்கள்
-----------

1. ↑  Research in Sociology: Abstracts of M.A. and Ph. D. Dissertations Completed in the Department of Sociology, University of Bombay, Concept Publishing Company, 1989, p. 100
2. ↑   *Social Action, Volume 50*. Indian Social Institute. 2000. p. 72.
3. ↑  "D.L. Sheth".

வெளி இணைப்புகள்
---------------

விக்கிமீடியா பொதுவகத்தில்,  
 ***Nagar Brahmins***   
என்பதின் ஊடகங்கள் உள்ளன. 

* Nagar.org
**வெட்டு ஒண்ணு துண்டு ரெண்டு** (*Vettu Onnu Thundu Rendu*) என்பது 1998ஆம் ஆண்டய தமிழ் திரைப்படம் ஆகும். சக்தி சிதம்பரம் (சி. தினகரன் என்று படத்தில் காட்டப்படுகிறது) இயக்கிய. இப்படத்தில் மன்சூர் அலி கான், பொன்னம்பலம், கீர்த்தனா ஆகியோர் முக்கிய வேடங்களில் நடித்துள்ளனர். ஏ. கே. வாசகன் இசையமைத்த இப்படம் மே 1998இல் வெளிவந்தது.

நடிகர்கள்
---------

* மன்சூர் அலி கான்
* பொன்னம்பலம்
* கீர்த்தனா

தயாரிப்பு
---------

இப்படத்தின் தயாரிப்பானது 1997 ஆம் ஆண்டு முழுவதும் நடந்தது. முன்னணி நடிகராக மன்சூர் அலிகான் இருந்ததால் அவர் படத்திற்கு முன்னுரிமை அளித்தார். படத் தயாரிப்பின் போது சாலை விபத்தில் அவருக்கு காயம் ஏற்பட்டது.

இசை
---

ஏ. கே. வாசகன் இசையமைத்த இப்படத்தின்பாடல்கள் 1997 இல் வெளியிடப்பட்டன. பி. உன்னிகிருஷ்ணன், மனோ, சாகுல் ஹமீது உள்ளிட்ட பாடகர்கள் இந்த படத்தின் பாடல்களைப் பாடினர்.

* புதுவனாம் - பி. உன்னிகிருஷ்ணன், சுஜாதா
* பச்சரிசி - வாசகன், பெபி மணி
* வெட்டு ஒண்ணு - மனோ
* பொன்னம்மா - உன்னிகிருஷ்ணன்
* சிலு சிலுக்கும் - யுகேந்திரன், இந்து
* மூணு முக்கலானா - மனோ

வெளியீடு
--------

1998 ஆம் ஆண்டின் பிற்பகுதியில், *வெட்டு ஒண்ணு துண்டு ரெண்டு* திரைப்படத்தை கம்பிவட தொலைக்காட்சியில் ஒளிபரப்பப்பட்டதை எதிர்த்து மன்சூர் அலி கான் சாலை *மறியலில்* ஈடுபட்டு, போக்குவரத்துக்கு இடையூறு செய்ததற்கு கைது செய்யப்பட்டார். அவரது இந்த நடவடிக்கையின் விளைவாக கம்பிவட தொலைக்காட்சியின் நடவடிக்கைகளைக் கண்டித்து திரைப்பட விநியோகஸ்தர் சிந்தாமணி முருகேசன் ஒரு செய்திக்குறிப்பை வெளியிட்டு, புதுச்சேரி முழுவதும் உள்ள திரை அரங்குகளை ஒரு நாள் மூடினார். பின்னர் அவர் ஆர்லியன்பேட்டை காவல் நிலையத்தில் புகார் அளித்தார், 2001 ஆம் ஆண்டில், சம்பந்தப்பட்ட இரண்டு பேருக்கு நீதிமன்றம் தலா இரண்டு ஆண்டுகள் சிறைத்தண்டனை விதித்தது மற்றும் சட்டவிரோதமாக படத்தை ஒளிபரப்பியதற்காக ரூ .5 லட்சம் அபராதம் செலுத்த உத்தரவிட்டது. 2007 ஆம் ஆண்டில், பதிப்புரிமை மீறிய வழக்கில் அந்த இருவருக்கும் தலா ஆறு மாத சிறைத்தண்டனையும் ரூ மூன்று இலட்சம் அபராதத்தையும் நீதிமன்றம் விதித்தது.

குறிப்புகள்
-----------

1. ↑  "GOKUL'S HOME PAGE". *www.geocities.ws*.
2. ↑
3. ↑  "Vettu Onnu Thundu Rendu Songs Download, Vettu Onnu Thundu Rendu Tamil MP3 Songs, Raaga.com Tamil Songs". *www.raaga.com*.
4. ↑  "Tamil actor Mansoor Ali Khan detained by police for making threatening remarks against Chennai-Salem highway". *www.timesnownews.com*.
5. ↑  "dinakaran". Dinakaran.com. 20 June 2008 அன்று மூலம் பரணிடப்பட்டது. 5 January 2015 அன்று பார்க்கப்பட்டது.
6. ↑  "2 sentenced to six months in jail". February 15, 2007 – www.thehindu.com வழியாக.
**சகுந்தலா மஜும்தார்** (Shakuntala Majumdar) ஒரு இந்தியாவைச் சேர்ந்த விலங்கு நல ஆர்வலர் ஆவார். இவர் தானேவில் உள்ள விலங்குகளுக்கு நடக்கும் கொடுமையை தடுத்து நிறுத்த சங்கம் ஒன்ற அமைத்து அவற்றை பாதுகாக்கும் பணியில் ஈடுபட்டு வருகிறார். இவரது இப்பணிக்காக நாரி சக்தி விருது பெற்றார்.

வாழ்க்கை
--------

இவர் 1964 ஆண்டளவில் பிறந்தார்.  2002 ஆம் ஆண்டில் ஆறு பேருடன் சேர்ந்து "விலங்குகள் துன்புறுத்தப்படுத்துவதை தடுக்கும் சங்கம்" என்பதின் (SPCA) கிளையை தானேவில் உருவாக்கினர் .

பணிகள்
------

பிப்ரவரி 2020இல் கோவிட்-19 பெருந்தொற்று நோயின் ஆரம்ப வாரங்களில், விலங்குகள் மூலம் வைரசு பரவக்கூடும் என்ற அச்சத்தில் விலங்குகளைத் தொடுவதைத் தவிர்க்க மக்களை ஊக்குவிக்கும் சுவரொட்டிகள் தோன்றின. இவரும் மத்திய அமைச்சர் மேனகா காந்தியும் சுவரொட்டிகளை அகற்றுமாறு கேட்டுக்கொண்டனர். இந்த அச்சம் ஆதாரமற்றது என்று கூறுமாறு உலக சுகாதார அமைப்பின் ஆலோசனையை இவர்கள் மீண்டும் வலியுறுத்தினர்.  பின்னர், இவரும் இவரது குழுவினரும் குதிரைகளின் நலனை ஒழுங்கமைக்கும் பங்கைப் மேற்கொண்டனர். சுற்றுலாப் பயணிகள் சவாரி செய்ய குதிரைகள் பயன்படுத்தப்பட்டு வந்தன. ஆனால் பொது முடக்கம் காரணமாக குதிரைகள் மூலம் வரும் வருமானம் அதன் உரிமையாளர்களுக்குத் தடைப்பட்டது. வருமானம் இல்லாதால் குதிரைகள் உணவில்லாமல் பட்டினி கிடந்தன. இவர்கள் குழு குதிரைகளுக்கு உதவியது.

விருது
------

2016 ஆம் ஆண்டில் சர்வதேச மகளிர் தினத்தன்று நாரி சக்தி விருதைப் பெற இவர் தேர்வு செய்யப்பட்டார்.  புதுடில்லியில் உள்ள குடியரசுத் தலைவர் இல்லத்தில் இந்தியக் குடியரசுத் தலைவர் பிரணப் முகர்ஜி இந்த விருதை வழங்கினார். இவருடன் சேர்த்து மேலும் பதினான்கு பெண்களும் ஏழு நிறுவனங்களும் அன்று கௌரவிக்கப்பட்டனர்.

மேற்கோள்கள்
-----------

1. ↑  "Mumbai's Dr Dolittle". *www.pressreader.com*. 2020-07-10 அன்று பார்க்கப்பட்டது.
2. ↑  Sukhi, Shrutika (February 26, 2020). "Posters stoke Coronavirus Disease 2019 bias, urge people to avoid pets and strays". *The Times of India* (ஆங்கிலம்). 2020-11-21 அன்று பார்க்கப்பட்டது.
3. ↑  "NGOs turn saviour for horses, give them food". *Free Press Journal* (ஆங்கிலம்). 2020-07-10 அன்று பார்க்கப்பட்டது.
4. ↑  "International Women's Day: Give women freedom to exercise choices at home, workplace says President Pranab Mukherjee". *India News, Breaking News, Entertainment News | India.com* (ஆங்கிலம்). 2016-03-08. 2020-07-10 அன்று பார்க்கப்பட்டது.
5. ↑  "Give women freedom to exercise choices at home, workplace: President Pranab Mukherjee". .
**நகித் டூபியா** (Nahid Toubia 1951) சூடான் மருத்துவர் மற்றும் பெண்கள் உரிமைகளுக்காகப் போராடுபவர் ஆவார். பெண் உறுப்பு சிதைப்பு என்னும் வழக்கத்தை எதிர்த்து நூல்கள் எழுதிப் பரப்புரை செய்து வருபவர். ஆப்பிரிக்கா மற்றும் மத்திய தரைக்கடல் நாடுகளில் பெண்களின் நலனுக்காகவும் சமத்துவத்துக்காகவும் பல நூல்களைத் தனியாக எழுதியும் பிறருடன் சேர்ந்தும் எழுதியுள்ளார்.

படிப்பு
-------

சூடானில் கார்தம் என்ற ஊரில் பிறந்த டூபியா எகிப்தில் மருத்துவம் பயின்றார்.1981 இல் இங்கிலாந்தில் அறுவை மருத்துவர் பயிற்சி பெற்று எம்பில் மற்றும் ஆய்வுப் பட்டங்களைப் பெற்றார்.
சூடானில் முதல் பெண் அறுவை மருத்துவர் இவரே. ராயல் கல்லூரியில் மதிப்புமிகு உறுப்பினர் ஆனார்.

பணிகளும் பதவிகளும்
------------------

கொலம்பியா பல்கலைக்கழகத்தில் பொதுநலத் துறையில் இணைப் பேராசிரியராக உள்ளார். ஐக்கிய நாட்டு சபையின் உறுப்பு அமைப்புகளான யூனிசெப், உலக சுகாதார அமைப்பு, யூஎன்டிபி ஆகியவற்றில் ஆலோசனைக்குழுக்களில் உறுப்பினராக உள்ளார்.

ரெயின்போ என்ற ஓர் அமைப்பைத் தொடங்கி அதன் இயக்குநராக உள்ளார். இந்த அமைப்பு பெண்களின் உடல் நலத்தைப் பற்றிய ஆய்வுகள் செய்யவும் தீர்வுகள் காணவும் செயல்படுகிறது. பெண்கள் உரிமைகள் பாதுகாப்பு, கண்காணிப்பு அமைப்பில் துணைத் தலைவர் பொறுப்பிலும் உள்ளார்.

சான்றாவணம்
----------

1. ↑
2. ↑
**அவுட்ராம் பேங்சு** (ஜனவரி 12, 1863 - செப்டம்பர் 22, 1932) என்பவர் அமெரிக்க விலங்கியல் நிபுணர் ஆவார் .

இளமை & கல்வி
------------

பேங்ஸ் வாட்டர்டவுன், மாசசூசெட்ஸில் எட்வர்ட் மற்றும் அன்னி அவுட்ராம் (ஹாட்கின்சன்) பேங்சின் இரண்டாவது மகனாகப் பிறந்தார். இவர் ஆர்வர்டு பல்கலைக்கழகத்தில் 1884 -1880 காலத்தில் கல்வி பயின்றார். ஆர்வர்டு ஒப்பீட்டு விலங்கியல் அருங்காட்சியக பாலூட்டிகளின் காப்பாளராகவும் 1900 ஆம் ஆண்டில் நியமிக்கப்பட்டார்.

பணிகள்
------

பேங்சு 1906-ல் ஜமைக்காவிற்குச் சென்று அங்கு 100க்கும் மேற்பட்ட பறவைகளின் மாதிரிகளைச் சேகரித்தார். ஆனால் இவரது பயணம் டெங்கு காய்ச்சலால் தடைப்பட்டது. 1899ஆம் ஆண்டு ஆர்வர்டு கல்லூரிக்கு 10000க்கும் மேற்பட்ட பாலூட்டிகளின் தோல்கள் மற்றும் மண்டை ஓடுகளின் தொகுப்பினை வழங்கினார். இதில் 100 வகையான மாதிரி சிற்றினங்கள் இருந்தன. 1908ஆம் ஆண்டில் இவரது 24,000 பறவை தோல்கள் ஒப்பீட்டு விலங்கியல் அருங்காட்சியகத்திற்கு வழங்கப்பட்டது. மேலும் இவர் இதை அதிகரிக்கச் செய்தார். 1925இல் இவர் ஐரோப்பாவிற்குச் சென்றார். அருங்காட்சியகங்களைப் பார்வையிட்டு பறவையியல் வல்லுநர்களுடன் உரையாடி அறிவியல் பரிமாற்றங்களுக்கு ஏற்பாடு செய்தார். இவர் 70க்கும் மேற்பட்ட புத்தகங்கள் மற்றும் கட்டுரைகளை எழுதியுள்ளார். இவற்றில் 55 பாலூட்டிகள் குறித்தது.

இறப்பு
------

பேங்சு, மாசசூசெட்சின் வேர்ஹாமில் உள்ள தனது கோடைக்கால இல்லத்தில் 1932ஆம் ஆண்டு செப்டம்பர் மாதம் இறந்தார்.

ஆய்வு வெளியீடுகள்
-----------------

* *வாசிங்டனின் உயிரியல் சங்கத்தின் வெளியீடான - புளோரிடா மான்* 10:25-28 (1896)
* *கொலம்பியாவின் சாண்டா மார்டா பிராந்தியத்தின் ஹம்மிங் பறவைகள்* அமெரிக்க பறவையியல் வல்லுநர்கள் சங்கம், நியூயார்க் (1899)
* *வாசிங்டனின் உயிரியல் சங்கத்தின் வெளியீடான - புளோரிடா பூமா* 13:15-17. (1899)
* *முத்து தீவுகளின் பாலூட்டிகள் மற்றும் பறவைகள், பே ஆஃப் பனாமா* ஆர்வர்ட்டு பல்கலைக்கழக ஒப்பீட்டு விலங்கியல் அருங்காட்சியகம், செய்தி வெளியீடு, 46 (8) : 137–160 (1905) ஜான் எலியட் தாயர்
* *கிழக்கு சைபீரியாவின் ஆர்க்டிக் கடற்கரையின் பறவைகள் மற்றும் பாலூட்டிகள் பற்றிய குறிப்புகள்* நியூ இங்கிலாந்து விலங்கியல் குழுமம் வெளியீடு, 5: 1–66 (1914) க்ளோவர் மோரில் ஆலன் மற்றும் ஜேஇ தாயர் உடன்
* *கேமன் தீவுகள் ஹார்வர்ட் பல்கலைக்கழகத்தின் ஒப்பீட்டு விலங்கியல் அருங்காட்சியகத்திலிருந்து பறவைகளின் தொகுப்பு*, செய்தி வெளியீடு 60:301-320 (1916)

தொடர்புடைய பெயர்ச்சொற்கள்
-------------------------

* *பாங்சியா* –*தாங்கர்* பேரினம்
* *கிரேலாரியா பாங்சி* – சாண்டா மார்டா குருவி
* *சைந்தியோசையூரசு புரோச்சசு* – பேங்சு மலை அணில்

மேற்கோள்கள்
-----------

1. 1 2  Beolens, Bo; Watkins, Michael; Grayson, Michael (2014). *The Eponym Dictionary of Birds*. Johns Hopkins University Press. பன்னாட்டுத் தரப்புத்தக எண்:9781472905741. .

வெளி இணைப்புகள்
---------------

* Works by Outram Bangs at Project Gutenberg
* Works by or about Outram Bangs at Internet Archive
இந்தியாவின் பெங்களூரில் சினிமாவுக்கு அருகில் உள்ள பொது கழிப்பறைகள்
**பொதுக் கழிப்பறை** (*public toilet*) என்பது ஒரு குறிப்பிட்ட குடியிருப்புடன் இணைக்கப்படாத கழிப்பறை (அல்லது சிறுநீர் கழிப்பிடம்) கொண்ட ஒரு சிறிய அறை அல்லது கட்டிடம் ஆகும். மேலும், இந்தக் கழிப்பறைகள் பொதுமக்கள், வாடிக்கையாளர்கள், ஆய்வாளர்கள், வணிக நிறுவன ஊழியர்கள், பள்ளி மாணவர்கள், கைதிகள் போன்றோர் பயன்பாட்டிற்குக் கிடைக்கும்

பொது கழிப்பறைகள் பொதுவாக ஆண்கள் மற்றும் பெண்களுக்கான வசதிகளாக பிரிக்கப்படுகின்றன, இருப்பினும் சில கழிப்பறைகள் யூனிசெக்ஸ், குறிப்பாக சிறிய அல்லது ஒற்றை பொது கழிப்பறைகள். சிறப்புத் தேவையுடையவர்களுக்காக பொதுக் கழிப்பறைகளும் உள்ளன. பொதுக் கழிவறைகள் நாட்டைப் பொறுத்து வேறு பல பெயர்களில் அழைக்கப்படுகின்றன..

வெளி இணைப்புகள்
---------------

* British Toilet Association Campaigning for Better Public Toilets for All
* American Restroom Association America's advocate for the availability of clean, safe, well designed public restrooms
* Australia's National Public Toilet Map shows the location of more than 14,000 public and private public toilet facilities across Australia.
* Public Toilets Database Locations of public toilets in 18 countries. New locations and comments can be added. Detailed information includes the geographic coordinates and quality of the facility.
* Needaloo The Uk Online Disabled Loo Locator
* PHLUSH Volunteer advocacy group for public toilets
**சகுந்தலா வசிஷ்டா** (*Shakuntala Vashishta*) என்பவர் இந்தியக் காவல்துறையில் முதல் பெண் காவலரும் பின்னர் 1969-ல் காவல்துறை துணைக் கண்காணிப்பாளராகப் பதவி வகித்தவரும் ஆவார்.

கல்வி
-----

வசிஷ்டர் முதுகலை மற்றும் இளங்கலைச் சட்டம் பட்டம் பெற்றார்.

தொழில்
------

வசிஷ்டா பஞ்சாப் காவல்துறையில் ஆய்வாளராகத் தனது வாழ்க்கையைத் தொடங்கினார். இவர் 1966-ல் துணைக் கண்காணிப்பாளர் ஆவதற்கு முன்பு 17 ஆண்டுகள் காவல் ஆய்வாளராகப் பணியாற்றினார். 1969-ல் தில்லி காவல்துறையில் துணைக் கண்காணிப்பாளரானார். தில்லி ஆயுதப்படையின் 9வது படைப்பிரிவில் துணை காவல்துறை கண்காணிப்பாளராக இருந்த இவர் செப்டம்பர் 1984-ல் ஓய்வு பெற்றார்.

மேற்கோள்கள்
-----------

1. 1 2  "India celebrates Republic Day on Tuesday; BoI remembers Delhi Police’s first woman officer Shakuntala Vasishta". *Babus of India*. 25 January 2016. .
2. ↑   "Vashishta, Mrs. Shakuntala".. "Vashishta, Mrs. Shakuntala". *Encyclopedia of Women in India*. Praveen Encyclopaedia Publications. 1976. p. 252.
3. ↑  "Delhi Metro's ITO station all set for inauguration – A picture of the first woman officer". *The Economic Times*. 5 June 2014. .
Painting showing Jesus holds up his hand to call Zacchaeus down from the tree while a crowd watches நீல்ஸ் லார்சன் ஸ்டீவ்ன்ஸ் வரைந்த *சகேயு*. மரத்தின் மேலே உள்ள சகேயுவை இறங்கிவருமாறு இயேசு அழைக்கிறார்.
Stained glass rendition of Zacchaeus receiving Jesus into his house. *இசுவுடன் சகேயு* , நல்ல மேய்ப்பர் தேவாலயம், எரிக்கோ
**சகேயு** (*Zacchaeus*, sometimes spelled **Zaccheus** ; பண்டைக் கிரேக்கம்: Ζακχαῖος , *Zakkhaîos* ; எபிரேயம்: זכי‎ , "தூய்மையான, அப்பாவி")  என்பவர் விவிலியத்தில் குறிப்பிடப்படும் எரிக்கோவில் இருந்த ஒரு தலைமை வரித் தண்டலர் ஆவார். இயேசுவைப் பார்ப்பதற்காக அத்திமரத்தில் ஏறிய ஆர்வத்திற்காகவும், தன் சொத்தில் பாதியை ஏழைகளுக்கு கொடுத்த பெருந்தன்மைக்காகவும் இவர் முதன்மையாக அறியப்படுகிறார்.  வரித் தண்டலர்களை துரோகிகள் (யூத சமூகத்துக்கு ஏதும் செய்யாமல் ரோமானியப் பேரரசுக்காக வேலை செய்தவர்கள்), ஊழல்வாதிகள் என்று மக்கள் அவர்களை மக்கள் இகழ்ந்து வெறுத்தனர். இவரது கதை லூக்கா நற்செய்தியில் காணப்படுகிறது. 

சாம்பிராணியின் இலபம் தரும் உற்பத்தியும், ஏற்றுமதி மையமுமாக எரிகோ நகரம் இருந்ததால், இவரது பதவிக்கு முக்கியத்துவம் வாய்ந்தாகவும், செல்வம் ஈட்டக்கூடியதாகவும் இருந்திருக்கும்.  இவர் குறித்த குறிப்பில், யெருசலேமுக்குச் செல்லும் இயேசு எரிகோ நகரின் வழியாகச் செல்கிறார் என்ற தகவலை சகேயு அறிந்தார். இயேசுவை பார்க்கவேண்டும் என்ற ஆர்வம் மிகுந்தவராக சகேயு இருந்தார். இயேசுவைச் வரும் வழியில் முன்னதாகவே இவர் வந்து சேர்ந்தார். இவர் உயரம் குறைவானவராக இருந்ததால், கூட்டத்தினால் இயேசுவைக் காண முடியவில்லை ( லூக்கா 19 :3). இதனால் சகேயு முன்னோக்கி ஓடிச் சென்று, இயேசு வரும் பாதையில் இருந்த ஒரு அத்திமரத்தில் அவரைக் காண்பதற்காக ஏறிக் கொண்டார். இயேசு அந்த இடத்தை அடைந்ததும், நின்று அத்திமரத்தை அண்ணாந்து பார்த்து சக்கேயுவின் பெயரைச் சொல்லி, கீழே இறங்கி வரும்படி அழைத்தார். ஏனென்றால் இயேசு இவரது வீட்டிற்குச் செல்ல விரும்பினார். ஒரு சமய போதகர்/தீர்க்கதரிசியான இயேசு, ஒரு பாவியின் வீட்டில் விருந்தினராக செல்லவிருப்பதைக் கண்டு கூட்டம் அதிர்ச்சியடைந்தது. மகிழ்ச்சியில் தன் வீட்டிற்கு இயேசுவை அழைத்துச் சென்ற இவர் "என்னுடைய ஆஸ்தியில் பாதியை இப்போதே ஏழைகளுக்கு நான் கொடுக்கப்போகிறேன்; நான் யாரிடமாவது அநியாயமாக பணம் வாங்கி இருந்தால் அதை நான்கு மடங்காக திருப்பித் தருகிறேன்" என்றார். இதைக் கேட்ட இயேசு "இன்றைக்கு இவருடைய பாவங்கள் எல்லாம் மன்னிக்கப்பட்டு இந்த வீட்டுக்கு மீட்பு வந்தது" என்றார்.

மேற்கோள்கள்
-----------

1. ↑  Milligan, Jim. "Lexicon :: Strong's G2195 - Zakchaios". *Blue Letter Bible*. Sowing Circle.
2. ↑  Warfield, Benjamin Breckinridge. "Jesus' Mission, According to His Own Testimony". *Monergism*. CPR Foundation.
3. ↑  Luke 19:1-10:KJV
4. ↑  Morris, Leon. *Luke: An Introduction and Commentary*. Wm. B. Eerdmans, 1988. p. 297.
5. ↑  "திருவிவிலிய கதை: யேசுவின் அருளைப் பெற்ற சகேயு". *Hindu Tamil Thisai*. 2023-06-15. 2023-06-23 அன்று பார்க்கப்பட்டது.
**குயின்ஸ் லேண்ட்** (**Queens Land**) என்பது தமிழ்நாட்டின், சென்னை பூந்தமல்லியில் உள்ள ஒரு பொழுது போக்குப் பூங்கா ஆகும். இது 2003, ஆகத்து மாதம் திறக்கப்பட்டது. இது 70 ஏக்கர் பரப்பளவில் (28 எக்டேர் ) அமைந்துள்ளது.

பொதுத் தகவல்கள்
---------------

இந்தப் பூங்கா சென்னை- பெங்களூர் தேசிய செடுஞ்சாலையில் திருபெரும்புதூர் பூந்தமல்லி ஆகியவற்றுக்கு இடையில் உள்ளது. இங்கு மகிழுந்துகள் நிறுத்த போதுமான இடவசதி உள்ளது. இந்தப் பூங்காவிற்கு கிண்டி, தி நகர் போன்ற இடங்களில் இருந்து பேருந்து வசதி உள்ளது. சென்னையில் இருந்து திருபெரும்புதூர் செல்லக்கூடிய அனைத்துப் பேருந்துகளும் குயின்ஸ் லேண்டில் நிறுத்தம் உள்ளது. இந்தப் பூங்காவை நிறுவியவர் இஷாந்த் பங்வால் என்பவராவார். பூங்காவில் நுழைவு கட்டணம் பெரியவர்களுக்கு 550 ரூபாய், குழந்தைகளுக்கு 450 ரூபாய் ஆகும். 2 அடிக்கும் (0.61 மீ) குறைவான குழந்தைகளுக்கு கட்டணம் வசூலிக்கப்படுவதில்லை.

பூங்கா வார நாட்களில் காலை 10 மணி முதல் மாலை 6:30 மணி வரையும், வார இறுதி நாட்கள் மற்றும் அரசு விடுமைறை நாட்களில் காலை 10:00 மணி முதல் மாலை 7:30 மணி வரையும் திறந்திருக்கும்.அரசு விடுமுறை வராத திங்கட்கிழமைகளில் பராமரிப்புப் பணிகளுக்காக மூடப்படுகிறது.

பூங்காவில் உணவகம், குடிநீர் வசதிகள் உள்ளன.

சவாரிகள்
--------

கப்பல்கொடி என்னும் கோபுர வீழ்ச்சி சவாரி
கம்பிவட கூண்டுப் பயணம்
இங்கு சவாரிகளுக்கு தனியாக கட்டணம் வசூலிக்கப்படுவதில்லை. இங்கு 51 சவாரிகள் உள்ளன, அதில் 33 பெரியவர்களுக்கானது, 18 சவாரிகள் சிறுவர்களுக்கானது. 

இங்கு உள்ள சில தண்ணீர் விளையாட்டுகள் நண்பகல் 2:00 மணி முதல் மாலை 5:00 மணி வரை மட்டுமே இயக்கப்படுகிறன. தண்ணீர் விளையாட்டுகளுக்கு தேவைப்படும் பாதுகாப்பு ஆடைகள் இங்கு கிடைக்கின்றன. இங்கு பெண்கள், ஆண்களுக்கு என தனித்தனியான நீச்சல் குளங்கள் உள்ளன.

நேர்ச்சி
--------

இந்தப் பூங்கா 2008 ஆம் ஆண்டு 11 வயது சிறுமி ஏரியில் படகு பயணத்தின்போது இறந்த காரணத்தால் சில கிழமைகள் மூடப்பட்டது. இந்த மரணத்தின் காரணமாக ஏழு ஊழியர்கள் கைது செய்யப்பட்டனர்.

மேலும் காண்க
------------

* எம்.ஜி.எம். டிஸ்னி ஓல்ட், சென்னை
* வி.ஜி.பி. யூனிவர்சல் கிங்டம், சென்னை
* டேஷ் இன் ஸ்பிளாஸ், தண்ணீர் பூங்கா சென்னை
* கிஷ்கிந்தா, சென்னை
* பிளாக் தண்டர், கோயம்புத்தூர்
* கோவைக் கொண்டாட்டம், கோயம்புத்தூர்
* அதிசயம், மதுரை

வெளி இணைப்புகள்
---------------

* அதிகாரப்பூர்வ இணையதளம்
* Queensland Theme Park Chennai பரணிடப்பட்டது 2016-11-03 at the வந்தவழி இயந்திரம்
* Bus route for Queensland Amusement Park, Chennai பரணிடப்பட்டது 2016-04-08 at the வந்தவழி இயந்திரம்

மேற்கோள்கள்
-----------

1. ↑  "Girl, 11, Dead in Amusement Park Accident". Amusement Safety Organization. 2016-08-11 அன்று மூலம் பரணிடப்பட்டது. 2016-09-13 அன்று பார்க்கப்பட்டது.
**பொது ஊழி** (*Common Era*), **பொ.ஊ.** (*CE*) என்பது அனோ டொமினிக்கு (AD) மாற்றான சொல். இது **பொதுக் காலம்** அல்லது **பொது ஆண்டு** என்றும் அழைக்கப்படுகிறது. அனொ டொமினி, 6-ஆம் நூற்றாண்டில் தியோனீசியசு எக்சிகசு என்ற கிறித்தவத் துறவியால் அறிமுகப்படுத்தப்பட்டது. எடுத்துக்காட்டாக கி.பி. 2011 என்பதைப் பொது ஊழிச் சொல்லாடலில் "பொ.ஊ. 2011" அல்லது "2011 பொ.ஊ." என்று எழுதப்படுகிறது.[*not in citation given*] இது "பொது ஆண்டுக்குப் பின்" (**பொ.பி.**) என்றும் "பொது ஆண்டு" (**பொ.ஆ.**) என்றும் "பொதுக் காலம்" (**பொ.கா.**) என்றும் வழங்கப்படுகிறது.

பொது ஊழிக்கு முற்பட்ட ஆண்டுகள் **பொது ஊழிக்கு முன்** (**பொ.ஊ.மு.**) என வரையறுக்கப்படுகிறது. எடுத்துக்காட்டாக, கி.மு. 500 (500 BC) என்பது பொது ஊழிச் சொல்லாடலில் "பொ.ஊ.மு. 500" அல்லது "500 பொ.ஊ.மு." (500 BCE) என்றாகிறது. இது "பொது ஆண்டுக்குப் முன்" (**பொ.மு.**) என்றும் "பொது ஆண்டுக்கு முன்" (**பொ.ஆ.மு.**) என்றும் "பொதுக் காலத்திற்கு முன்" (**பொ.கா.மு.**) என்றும் வழங்கப்படுகிறது.

பொது ஊழி அல்லது பொதுவருடம் என்பது நடுநிலை விரும்பும் பல ஆசிரியர்கள் மற்றும் வெளியீட்டாளர்கள் ஏற்றுக்கொள்ளப்பட்டது. இது வெளிப்படையாக "கிறிஸ்து" மற்றும் "கடவுள்" (*Domini*) போன்ற மதத் தலைப்புகளை பயன்படுத்தவில்லை.

மேற்கோள் தரவுகள்
----------------

1. ↑   "Anno Domini". *Merriam Webster Online Dictionary*. (2003). Merriam-Webster. "Etymology: Medieval Latin, in the year of the Lord"
2. ↑  "Controversy over the use of the "CE/BCE" and "AD/BC" dating notation/". Ontario Consultants on Religious Tolerance. 2011-10-11 அன்று மூலம் பரணிடப்பட்டது. 2011-11-12 அன்று பார்க்கப்பட்டது.